Príloha č. 5
 k nariadeniu vlády č....../Z. z.

Spôsob a minimálna početnosť odberu vzoriek vo vypúšťaných komunálnych ODPADOVÝCH VODÁCH a splaškových odpadových vodách

1) Spôsob odberu vzoriek pre zdroje do 50 EO:
Hodnoty "m" aj "p" sa sledujú v bodových vzorkách (v tabuľkách 5.1 a 5.2 označené ako "vzorka a"). Čas a miesto odberu vzoriek má  čo najlepšie charakterizovať činnosť sledovaného zariadenia.

2) Spôsob odberu vzoriek pre zdroje od 51 do 2 000 EO:
Hodnoty "m" aj "p" sa sledujú v dvojhodinových zlievaných vzorkách, ktoré sa získajú zlievaním minimálne 4 objemovo rovnakých dielčích vzoriek odoberaných v rovnakých časových intervaloch (v tabuľke 5.1. označené ako "vzorka b"). Čas a miesto odberu vzoriek má  čo najlepšie charakterizovať činnosť sledovaného zariadenia.

3) Spôsob odberu vzoriek pre zdroje nad 2 000 EO:
Hodnoty "m" sa sledujú v dvojhodinových zlievaných vzorkách, ktoré sa získajú zlievaním minimálne 4 objemovo rovnakých dielčích vzoriek odoberaných v rovnakých časových intervaloch. Čas a miesto odberu vzoriek má čo najlepšie charakterizovať činnosť sledovaného zariadenia.
Hodnoty "p" sa sledujú v nasledovných vzorkách: 
•	24-hodinová zlievaná vzorka získaná zlievaním minimálne 12 objemovo rovnakých dielčích vzoriek odoberaných v rovnakých časových intervaloch počas doby 24 hodín (v tabuľke 5.1. označené ako "vzorka c")
•	24-hodinová zlievaná vzorka získaná zlievaním minimálne 12 dielčích vzoriek úmerných prietoku odoberaných v rovnakých časových intervaloch počas doby 24 hodín (v tabuľke 5.1. označené ako "vzorka d")

4) Minimálna početnosť odberu vzoriek, v ktorých sa sledujú koncentračné hodnoty zlievanej vzorky "p", pre komunálne a splaškové odpadové vody vypúšťané do povrchových vôd:

Tab. 5.1.
Veľkosť zdroja (EO)	Počet odberov	
do 50	1 vzorka ročne  vzorka a)	
51 – 500	4 vzorky prvý rok, 2 vzorky ročne ďalšie roky vzorka b) *	
501 – 2000	4 vzorky ročne  vzorka  b)	
2 001 – 10 000	12 vzoriek prvý rok,4 vzorky ročne ďalšie roky vzorka c) **	
10 001 – 50 000	12 vzoriek ročne vzorka  c)	
51 000 - 100 000	24 vzoriek ročne vzorka  c)	
nad 100 000	24 vzoriek ročne vzorka  d)	
* - 2 vzorky počas nasledujúcich rokov sa môžu odoberať len vtedy, ak sa preukáže, že počas prvého roka všetky 4 rozbory vyhovovali platnému povoleniu. Pokiaľ v priebehu ďalších rokov jedna zo vzoriek nevyhovie, musia sa v nasledujúcom roku odoberať 4 vzorky. V prípade, že tieto 4 vzorky vyhovujú platnému povoleniu, nasledujúci rok sa znovu môžu odoberať len 2 vzorky
** -  4 vzorky počas nasledujúcich rokov sa môžu odoberať len vtedy, ak sa preukáže, že počas prvého roka všetkých 12 rozborov vyhovovalo platnému povoleniu. Pokiaľ v priebehu ďalších rokov jedna zo vzoriek nevyhovie, musí sa v nasledujúcom roku odoberať 12 vzoriek. V prípade, že týchto 12 vzoriek vyhovuje platnému povoleniu, nasledujúci rok sa znovu môžu odoberať len 4 vzorky

4) Minimálna početnosť odberu vzoriek, v ktorých sa sledujú hodnoty "p", pre komunálne a splaškové odpadové vody vypúšťané do podzemných vôd:

Tab. 5.2.
Veľkosť zdroja (EO)	Počet odberov	
do 50	2 vzorky ročne  vzorka a)	

V prípade väčšieho zdroja stanoví spôsob a minimálnu početnosť odberu  vzoriek orgán štátnej vodnej správy individuálne

Poznámky:

Vzorky by nemali byť odoberané počas neobvyklých situácií, napríklad pri silných dažďoch, havárii na čistiarni odpadových vôd alebo stokovej sieti a pod.
Vzorky vôd odoberané nad rámec požiadaviek v tejto prílohe musia byť rozložené rovnomerne v priebehu celého roka.
Pri diskontinuálnom prevádzkovaní čistiarne odpadových vôd (napr. SBR aktivácia) sa určí čas, miesto a spôsob odberu vzoriek individuálne, pričom sa prihliada k tomu, aby činnosť sledovaného zariadenia bola čo najlepšie charakterizovaná.
Pri sezónnom prevádzkovaní čistiarne odpadových vôd sa určí čas, miesto a spôsob odberu vzoriek individuálne, pričom sa prihliada k tomu, aby činnosť sledovaného zariadenia bola čo najlepšie charakterizovaná.